AksaraLLM/aksara-bahasa-daerah-v1 huggingface dataset:
John Wick inggih punika filem thriller laga saking Amérikah Sarékat ingkang kadamel taun 2014. Filem punika dipunsutradarani  Chad Stahelski lan David Leitch. Ingkang maragani filem punika antawisipun Keanu Reeves, Michael Nyqvist, Alfie Allen, Adrianne Palicki, Bridget Moynahan, Dean Winters, Ian McShane, John Leguizamo, lan Willem Dafoe, nyariyosaken babagan John ingkang ketaton sanget nalika mirsani video kagunganipun sémahipun, saéngga dipunketawisken cariyos mundur prakawis ingkang adamel John Wick saget ketaton.

Latar wingking 
Sawijining dalu, John dipunampiri tiyang-tiyang ingkang ngasta gaman lan ndamel piyambakipun babak belur. Pranyata, tiyang-tiyang wau inggih punika para nèm-nèman ingkang naté dipunpanggihi wonten setasiyun pomp bènsin ingkang nyolong mobilipun John lan mejahi segawonipun. Perkawis punika ingkang dados musababipun John Wick duka lan madosi tiyang-tiyang wau.
Wonten ing mriku saget dipunmangertosi bilih John Wick punika satunggaling tiyang mbebayani manawi wonten ingkang njalari rumiyin. Piyambakipun naté dados pamejah bayaran andhahanipun ramanipun nèm-nèman ingkang sami mejahi segawonipun punika. Pungkasanipun, John badhé ngoyak, madosi para nèm-nèman punika sekaliyan badhé mbrastha para mafia saking Ruslan ingkang naté ndhawuhi John.
Werni-warni adhégan (jejer) dipunketawisaken, antawisipun ngginakaken gaman awujud bedhil lan péstol ing filem punika. Kepara, filem punika kalebet filem Keanu Reeves ingkang ngédab-édabi tinimbang filem sanèsipun.

Ingkang maragani 
 Keanu Reeves as John Wick..
 Michael Nyqvist as Viggo Tarasov
 Alfie Allen as Iosef Tarasov
 Adrianne Palicki as Ms. Perkins
 Bridget Moynahan as Helen Wick
 Dean Winters as Avi
 Ian McShane as Winston
 John Leguizamo as Aurelio
 Willem Dafoe as Marcus

Rujukan

Pranala njawi 
 Official website 
 John Wick at Box Office Mojo
 John Wick  at the Internet Movie Database
 John Wick at AllMovie
 John Wick at Metacritic
 John Wick at Rotten Tomatoes
 John Wick on Facebook
 John Wick on Twitter
 John Wick on Google+

Film taun 2014
Film Amérikah Sarékat
Film thriller Amérikah Sarékat
Film berbahasa Inggris
Film yang direkam di New York City
Film Lions Gate Entertainment
Artikel Wiki Mrebawani II kalamangsa 1
Knock, Knock inggih punika filem horor erotis saking Amérikah Sarékat ingkang kadamel taun 2015. Filem punika dipunsutradarani Eli Roth, dhedhasar skénario anggitanipun piyambakipun, sesarengan kaliyan Guillermo Amoedo lan  Nicolás López. Ingkang maragani filem punika antawisipun Keanu Reeves, Lorenza Izzo, lan Ana de Armas. Knock, Knock dipunbabar ing surya 9 Oktober 2015 déning Lionsgate.

Ringkesan 
Filem punika nyariyosaken bab satunggalipun priya ingkang sampun sesémahan nemokaken kalih prawan nèm ingkang gesangipun mboten karuan, dumadakan dugi wonten griyanipun. Kawiwitan, Evan (Keanu Reeves) kedah wonten griya saperlu ngrampungaken pedamelanipun, sawatawis sémahipun kaliyan putranipun kekalih sami késah plesiran wonten pasisir. Ing salebetipun udan deres, piyambakipun mireng kori griyanipun dipundhodhog. Nalika dipunbikak, Evan sumerep kalih prawan ayu (Ana De Armas lan Lorenza Izzo) sampun ngadeg kadhemen sangajengipun kori griyanipun. Tiyang èstri kalih punika sampun teles klebes lan nyuwun dhumateng Evan supados dipunparengaken sadrema ngiyup, nggaringaken rasukan, lan ngampil telpun. Nanging pranyatanipun, tiyang èstri kalih punika gadhah niyat ingkang mboten saé, lan Evan mboten mangertos sadèrèngipun.

Latar wingking 
Film ingkang dipunsutradarani Eli Roth lan skénarionipun kaserat sesarengan kaliyan Guilermo Amoedo lan Nicolas Lopez. Kajawi Keanu Reeves, filem ingkang kadamel déning Dragonfly Entertainment punika ugi dipunsengkuyung déning Lorenza Isso lan Ana de Armas, Ignacia Allamand, Collen Camp, lan Aaron Burns. Knock, Knock pikantuk pakurmatan dipuntepangaken wonten pahargyan Festival Film Sundance ing wulan Januari 2015 lan dipunbabar kanggé sagung pamirsa ing Bèlgi ing wulan Oktober 2015. Kajawi ing Bèlgi, filem punika ugi kababar ing Amérikah Sarékat ing surya 9 Oktober 2015.

Ing surya 4 April 2014, Keanu Reeves sampun kadhapuk minangka juru paraga baku ing filem punika, minangka Evan, satunggalipun priya tentrem rahayu ingkang sampun sesémahan lan patutan kalih. Ignacia Allamand ugi mratélakaken sumadya nyawiji wonten proyèk filem punika. Ing surya 26 Januari 2015, Lionsgate pikantuk ijin kanggé ngedum filem punika. Knock, Knock punika filem versi pedamelan énggal saking cariyos anggitanipun Peter Traynor jejudhul Death Game (1977). Pedamelan filem Knock, Knock dipunwiwiti ing surya 14 April 2014 ing Santiago, Chile, lan rampung ing surya 11 Mèi 2014.

Ingkang maragani 
 Keanu Reeves sebagai Evan Webber
 Lorenza Izzo sebagai Genesis
 Ana de Armas sebagai Bel
 Ignacia Allamand sebagai Karen Alvarado
 Aaron Burns sebagai Louis
 Colleen Camp sebagai Vivian

Rujukan

Pranala njawi 
 

Film Amérikah Sarékat
Film berbahasa Inggris
Artikel Wiki Mrebawani II kalamangsa 1
Perantau inggih punika buku kempalan carita cekak anggitanipun sastrawan Gus tf Sakai ingkang kababar déning Gramedia Pustaka Utama 2007. Buku ingkang kandelipun satus sekawan dasa tiga kaca, punika nglumantaraken namanipun Gus tf Sakai nampi bebungah saking Kusala Sastra Khatulistiwa (KSK) ing kategori Prosa taun 2007. Bebungah saking KSK ingkang sami, taun punika, ugi katampi déning Farida Susanty lumantar pakaryanipun, Dan Hujan Pun Berhenti, ing kategori Panyerat Nèm Mumpuni.  nyariyosaken kanthi éndah tegesipun gegayuhanipun tiyang ing tanah sabrang.

Latar wingking 
Carita cekak ing buku Perantau punika naté dipunmot ing sawenéh ariwarta kados ta Kompas, Koran Tempo, Media Indonesia, Horison, lan Padang Ekspress. Perantau punika buku kempalan carita cekak kaping sekawan anggitanipun Gus tf Sakai, sasampunipun Pura Ketirisan (1996), Kemilau Cahaya dan Perempuan Buta (1999), lan Laba-laba (2003). Kemilau Cahaya dan Perempuan Buta ugi kasil nglantaraken piyambakipun nampi Bebungah Sastra Lontar (2001) lan bebungah sastra saking Pusat Bahasa (2002), ugi dipunpertal wonten basa Inggris déning The Lontar Foundation kanthi judhul The Barber (2002). Buku punika ugi pikantuk bebungah saking South East Asian Write Award taun 2004.

Perantau nyariyosaken satunggalipun kampung ing Indonésia, lan bara kedah dipunlampahi déning para priya diwasa. “Lungaa, Nak.” inggih punika ukara ingkang limrah dipunaturaken déning para ibu ing kampung punika. Nanging napa makna sajatosipun tembung punika? Ing carita cekak Perantau, Gus tf Sakai kepara kanthi éndah kasil nyuguhaken tegesipun gegayuhan ingkang dipunrengkuh déning tiyang ingkang wonten tanah sabrang. Ing carita cekak sanèsipun, Gus tf Sakai nyuguhaken kritik sosial kanthi gagrak lan metaforis ingkang katata kanthi saksama.

Ugi pirsani 
 Gus tf Sakai
 Kusala Sastra Khatulistiwa

Rujukan 

Sastra Indonésia
Kritik sastra
Karya sastra
Artikel Wiki Mrebawani II kalamangsa 1
inggih punika buku kempalan carita cekak anggitanipun sastrawan Gde Aryantha Soethama ingkang dipunbabar déning Penerbit Buku Kompas taun 2006. Buku punika nglumantaraken namanipun Gde Aryantha Soethama nampi bebungah Kusala Sastra Khatulistiwa ing kategori Prosa taun 2006, sesarengan kaliyan Dorothea Rosa Herliany miyos pakaryanipun, Santa Rosa ing kategori Puisi.

Latar wingking 
 ngandhut selikur carita cekak ingkang sedayanipun naté dipunmot wonten sawenèh ariwarta antawisipun Kompas, Horison (majalah), Bali Post, lan sawenéh ariwarta ing manca nagari. Buku punika nglumantaraken Gde Aryantha Soethama nampi bebungah saking Kusala Sastra Khatulistiwa ing kategori Prosa taun 2006, nyisihaken buku-buku sanèsipun anggitan Budi Dharma, Gus tf Sakai, Kurnia Effendi, lan Dewi Lestari.

Mandi Api kasuguhaken kanthi basa ingkang biyasa kemawon lan gampil dipunmangertosi, nanging tansah wonten satunggalipun pangagèt ing pungkasan cariyos. Kanthi latar wingking minangka juru warta, Gde Aryantha Soethama saget nyuguhaken cariyos napa wontenipun, ingkang dipunraosaken babagan kaanan ing Bali ingkang sanès pethak-cemeng kados saget kapirsani wonten brosur-brosur wisata. Kathah pérangan ingkang klawu lan adamel prihatos.

Kawiwitan kanthi cariyos ingkang lataripun prakawis sosial-psikologis kados ta sesémahan salebetipun puri (bangsawan) kaliyan warga alit, panyadéyan sarana kasenian terompong beruk, pandamelan banten (sajèn), upacara macaru, lan kaanan cuntaka (lelayu). Gde Aryantha nggambaraken kaanan kabudayan Bali wonten salebetipun jaman maju ingkang sansaya modhèren. Bilih nama ageng Bali minangka papan palancongan pranyata mboten sadrema maringi katentreman, nanging ugi kathah prakawis. Kempalan carita cekak punika awujud potrèt sosiokultural Bali ingkang dipunsuguhaken kanthi saé lan prayogi.

Ugi pirsani 
 Kusala Sastra Khatulistiwa
 Gde Aryantha Soethama

Rujukan 

Sastra Indonésia
Buku sastra
Karya sastra
Artikel Wiki Mrebawani II kalamangsa 1
Kolonel Laut (Purn.) H. , S.Sos. () inggih punika Wali Kutha Tegal ingkang mengku wonten kala mangsa 1999 dumugi 2004 lan 2004 dumugi 2009, nggantos H.M. Zakir.

Latar wingking 
Adi Winarso lair ing Désa Panggang Kabupatèn Jepara, Jawa Tengah, surya 11 Dhésèmber 1950. Kawit yuswa tigang taun sampun ngalih wonten Kutha Tegal awit saking tiyang sepuhipun ngayahi jejibahan minangka guru ing SMPN 1 Kutha Tegal. Sarampungipun saking SMA 1 Tegal,  nerasaken pawiyatan wonten Akademi Angkatan Laut Surabaya. Taun 1999, nalika mangsa reformasi, piyambakipun dipunsuwun supados nglenggahi minangka wali kutha lumantar pamilihan ingkang dipuncakaken déning Dewan Perwakilan Rrakyat Daerah Kutha Tegal, lan mengkoni ing kala mangsa 2004 dumugi 2009 lan 2004 dumugi 2009. Nalika ngayahi jejibahan minangka pangarsa kutha, Kota Tegal ingkang alit punika, alon-alon wonten éwah-éwahan. Kacathet wonten sekawan sasana blanja énggal kabangun, antawisipun Dinasty, Dedy Jaya Plaza, Pasific Mall, lan Rita Supermall. Pranatan ingkang dipuntrapaken inggih punika adamel gampil urusan birokrasi saperlu saget ngrawuhaken para investor mbikak usahanipun wonten Kutha Tegal, ndandosi pasar tradhisional kanthi jagrag semi-modhèren, lan ngalihaken terminal indhuk Kutha Tegal supados ngirangi kasemrawutan margi. Kajawi saking punika, lumantar program "Tegal Laka-laka",  ugi kasil ndadosaken dalan Ahmad Yani minangka Malioboro-nipun Kutha Tegal ingkang ngregengaken sektor riil kanthi dipunsengkuyung para pedagang alit.

Ing babagan lingkungan hidup, lumantar moto Tegal Keminclong Moncer Kotane,  menyulap kawasan kumuh menjadi ruwang terbuka hijau. Ing babagan pariwisata,  nilar warisan awujud Monumen Bahari ingkang dumunung wonten Pantai Alam Indah. Sedaya piranti perang ingkang kapasang wonten mriku dipunparingi déning TNI Angkatan Laut ingkang naté diginakaken ing mangsa perang kamardhikan. Monumen punika dipunkepyakaken ing surya 20 Dhésèmber 2008, kairing déning Kepala Staf TNI Angkatan Laut (KSAL), Laksamana TNI Tedjo Edhy Purdijatno SH, lan Wakil Gubernur Jawa Tengah, Dra. Rustriningsih, M.Si.

Kick AW 
Sadèrèngipun lèngsèr saking palenggahanipun minangka wali kutha, Adi Winarso pikantuk pakurmatan saking masarakat Kutha Tegal. Ingkang kapisan, awujud pambabaran buku asesirah Kesan Pergaulan Bersama Adi Winarso, ngandhut puluhan seratan saking sapérang tokoh Tegal ingkang naté sesrawungan kaliyan Adi Winarso. Buku punika dibabar déning Akademi Kebudayaan Tegal landipunbesut déning Joshua Igho, Wijanarto, Atmo Tan Sidik, lan Enthieh Mudakir. Ingkang kaping pindho, piyambakipun nampi bebungah awujud adicara kanthi tajuk Kick AW ingkang dipun-cakaken déning Ahmad Firdaus (salah satunggalipun anggota DPRD Kutha Tegal) sesarengan Joshua Igho. Adicara punika dipunsuguhaken mèmper kaliyan Kick Andy ingkang dipun-giyaraken wonten Metro TV, ngandhut pitakenan-pitakenan "nakal" lan geguyonan ingkang ndadosaken suasana sansaya regeng.

Ugi pirsani 

 Kutha Tegal
 Monumen Bahari
 Ikmal Jaya
 Joshua Igho

Rujukan 

Tokoh dari Tegal
Tokoh Jawa Tengah
Tokoh Jawa
Politikus Indonesia
Artikel Wiki Mrebawani II kalamangsa 1
Dr. Maufur, M.Pd. () inggih punika wakil wali kutha Tegal kala mangsa 2004 dumugi 2009, ngampingi wali kutha Adi Winarso. Sadèrengipun, Maufur dipunpracaya dados rektor Universitas Pancasakti Tegal. Sasampunipun mengku wonten papréntahan, piyambakipun kondur malih dhumateng pawiyatan luhur, mucal wonten Fakultas Kaguruan lan Èlmu Pendhidhikan.

Latar wingking 
Maufur lair ing Kabupatèn Brebes, Jawa Tengah surya 26 Fèbruari 1957. Piyambakipun glampahi pendhidhikan dhasaripun wonten Brebes, lajeng nerasaken wonten Sekolah Pendidikan Guru ing Kutha Tegal. Salajengipun mlebet pawiyatan luhur Jurusan Didaktik Kurikulum wonten IKIP Semarang, ing taun 1981. Wondéné gelar magisteripun dipunrengkuh wonten IKIP Bandung ing Jurusan Pendidikan Umum, taun 1993. Ing pawiyatan punika ugi, piyambakipun ngrampungaken pendhidhikan dhoktoral ing taun 2005. Awit taun 1981, Maufur kacathet minangka dhosèn utusan saking Koordinator Perguruan Tinggi Swasta (Kopertis) VI Jawa Tengah, ingkang mucal wonten Universitas Pancasakti Tegal. Kajawi saking punika, piyambakipun ugi mucal wonten STIKES Bamada Slawi lan dhosèn Pascasarjana wonten Unnes Semarang.

Ing taun 2000 dumugi taun 2004, Maufur kapilih dados rektor di Universitas Pancasakti kanthi kalungguhan akademik lektor. Wonten ing Pemilihan Kepala Daerah Kutha Tegal 2004, Maufur kapilih minangka wakil wali kutha, ngampingi Adi Winarso, dumugi taun 2009. Sasampunipun lèngsèr saking papréntahan, piyambakipun kondur malih wonten pawiyatan, katimbalan minangka dhosèn wonten UPS.

Ugi pirsani 

 Universitas Pancasakti
 Adi Winarso
 Kota Tegal

Rujukan 

Dosen Indonesia
Tokoh dari Tegal
Tokoh Jawa Tengah
Artikel Wiki Mrebawani II kalamangsa 1
Eko DJ () inggih punika salah satunggalipun paraga filem lan sinétron ugi pelawak saking Indonésia. Piyambakipun kalebet salah satunggalipun punggawa kelompok lawak Srimulat. Namanipun langkung misuwur sasampunipun kadhapuk maragani minangka Pak Baroto ing sinétron Jinny oh Jinny taun 1997. Kajawi saking punika, Eko DJ ugi naté dipunpracaya ndhèrèk main wonten Jinny Lagi Jinny Lagi taun 2003. Wondéné taun 2004, piyambakipun maragani wonten Untung Ada Jinny lan Asmara Banyak Canda. Taun 2005, Eko DJ dipunpracaya ing judhul Abu Nawas. Sinétron Siapa Berani Jadi Janda ingkang kagiyaraken taun 2008 ugi naté ndhapuk Eko DJ. Semanten ugi Kulawarga Masa Kini ing taun 2014. Sadèrèngipun tilar donya, taun 2016, piyambakipun taksih dipunpracaya wonten sinétron Jinny Oh Jinny Datang Lagi. Kajawi sinétron, Eko DJ ugi maragani sawenèh filem lan pariwara.

Adicara TV 
 Srimulat (TVRI, 1986-1987)
 Srimulat (Indosiar, 1995-2003)
 Srimulat Plus (SCTV, 1992 & Indosiar, 2006)
 Srimulat Cari Bakat (ANTV, 2008-2011)
 Srimulat Night Live (NET., 2014)

Filem 
 Curi-Curi Kesempatan (1990)
 Gonta-Ganti (1990)
 Kanan Kiri OK III (1990)
 Gampang-Gampang Susah (1990)
 Enak Sama Enak (2012)

Pariwara 
 Texas Chicken

Séda 
Eko DJ tilardonya wonten griyanipun, Jalan Malaka Selatan, Blok.A12/43, Pondok Kelapa, Jakarta Timur, Senin, 27 Maret 2017 tabuh 23:00 WIB, awit saking nandang sakit gagal ginjel lan gagal jantung ingkang sampun dipunraosaken cekap dangu. Jasadipun disarèkaken wonten Taman Pemakaman Umum Pondok Kelapa dinten Selasa, surya 28 Maret 2017.

Rujukan 

Aktor Indonésia
Anggota Srimulat
Pelawak Indonesia
Artikel Wiki Mrebawani II kalamangsa 1
Ir. Warseno Hardjodarsono, M.Si. utawi langkung misuwur kanthi asma Ki Warseno Slank () inggih punika salah satunggalipun seniman saking Indonesia. Namanipun misuwur lumantar pakaryanipun awujud pagelaran wayang kulit lan wayang wong. Warseno kalebet salah satunggalipun dhosèn ing Universitas Tunas Pembangunan Surakarta. Piyambakipun punika rayi kandhungipun Ki Anom Suroto. Ki Warseno Slank naté nampi bebungah saking Présidhèn Republik Indonesia nalika adicara Festival Greget Dalang Surakarta, taun 1995.

Latar wingking 
Warseno lair ing Kabupatèn Klaten, Jawi Tengah. Awit taksih nèm, piyambakipun sampun ngangsu kawruh babagan pedhalangan. Pyiambakipun miwiti kiprahipun nalika taksih yuswa nembelas taun. Kaprigelanipun ndhalang tumurun lan awit saking panggulawenthahipun tiyang sepuhipun, Ki Harjadarsana ingkang ugi misuwur minangka dhalang wonten tlatah Kabupatèn Klaten Jawa Tengah, taun 1950 dumugi 1975. Kajawi punika, Ki Warseno ugi naté sinau pedhalangan kalih semester wonten Institut Seni Indonesia Surakarta. Wiwitanipun, gagrag pakeliranipun ndhèrèk punapa ingkang kalampahaken déning kang raka, Ki Anom Suroto. Nanging dangu-dangu piyambakipun nemokaken ciri wanci ingkang bènten, langkung rumaket dhumateng para pamirsa mliginipun nèm-nèman. Warseno kadhang kala inggih nggabungaken warni-warni musik ètnis kaliyan musik Kilènan, sarta nglebetaken eksperimen kreatif kanthi nyuguhaken warni-warni musik kados ta rock, punk, rap kairing gamelan. Kasilipun pagelaranipun dipunremeni déning para nèm-nèman ingkang kasebat wayang campursari.

Ing kalodhanganipun wekdal, Warseno taksih sagah ngemunah satunggalipun stasiyun Radio Suara Slank ingkang ngandhut adicara mliginipun kabudayan Jawi, mucal èlmu pedhalangan, lan ngawontenaken pagelaran wayang kulit Setu Legèn.

Bebungah 

 Bebungah saking Présidhèn wonten Festival Greget Dalang Surakarta, 1995.

Ugi pirsani 

 Joko Edan

Rujukan 

Seniman Indonesia
Dhalang Indonesia
Artikel Wiki Mrebawani II kalamangsa 1
Kakus (saka tembung Walanda kakhuis) ya iku pérangan omah kang gunané kanggo papan bebuwang sesuker awak wujud tai lan uyuh. 
Panyebut kakus bisa ditrapaké tumrap piranti kang kanggo bebuwang uga papan/kamar kang digunakaké kusus kanggo bebuwang. Kakus uga diarani diarani WC (saka basa Inggris: Water Closet). Déné manawa nunggal papan karo padusan, lumrahé diarani jamban.
Cara migunakaké miturut pakulinan. Lumrahé wong Asia kulina bebuwang kanthi ndhodhok, déné wong Éropah bebuwang kanthi lungguh.

Wigatiné tumrap kasarasan 
Sesuker awak kang dibuwang ing sadhengah papan bisa njalari pira-pira lelara, ing antarané mèncrèt, koléra, muntabèr lan cacingen. Unicef mratélaké (2015) manawa 51 yuta warga Indonesia isih bebuwang ing sadhengah papan, kalebu ing kali lan ing gisik sagara. Saliyané amarga pakulinan, isih akèh omah kang ora duwé kakus amarga kaanan warga kang mlarat. Mula, pameréntah lumantar Kementrian Kasarasan ada-ada supaya sakabèhing warga ngulinakaké bebuwang ana ing kakus kanthi program Stop BABS (Buang Air Besar Sembarangan).

Déné ing India, kanggo bangun pakulinan bebuwang ing kakus lan njamin anané kakus ing saben omah, sawatara LSM gawé slogan "No Toilet, No Bride" utawa "No loo, no "I do"" (jarwané: manawa omah tanpa kakus, aku emoh dirabi).

Uga delengen 
 Kakus lungguh
 Kakus dhodhok
 Jumbleng

Rujukan 

Artikel Wiki Mrebawani II kalamangsa 1
Beno Siang Pamungkas (lair di Kabupatèn Bojonegoro, Jawa Timur 1968; yuswa  taun) inggih punika salah satunggalipun sastrawan saking Indonesia. Namanipun misuwur lumantar pakaryanipun awujud carita cekak lan geguritan ingkang dipunmot wonten sawenèh ariwarta lan buku kempalan geguritan. Piyambakipun punika kalebet salah satunggalipun sastrawan ingkang ndhèrèk mandhégani wontenipun revitalisasi sastra pedalaman sesarengan kaliyan Sosiawan Leak, Wijang Wharek, Triyanto Triwikromo, lan Kusprihyanto Namma, ingkang dipun-cakaken ing dasawarsa 1990-an. Kajawi nyerat karya sastra, Beno Siang Pamungkas nelatèni padamelanipun minangka juru warta lan kapracaya dados koordhinator tlatah (korda) wonten MNC tlatah Jawa Tengah. Sesarengan kaliyan sastrawan Timur Sinar Suprabana, piyambakipun naté mbabar kalih buku kempalan geguritan inggih punika Gobang Semarang lan Menyelam Dalam.

Latar wingking 
Beno Siang Pamungkas lair ing Kabupatèn Bojonegoro, Jawa Wétan taun 1968. Ngrampungaken pawiyatan luhur wonten Universitas Negeri Semarang. Ing kalodhangan kejawi kuliyah, Beno ugi nglampahi kiprah ing babagan kasusastran lan téater. Piyambakipun naté dipunpracaya dados juru paraga baku spérang pagelaran téater, antawisipun minangka Julini wonten judhul Opera Kecoa anggitanipun Arifin C. Noor sesarengan kaliyan Teater SS IKIP Semarang, wonten Auditorium IKIP Semarang, minangka Borok wonten lakon Umang-umang atawa Orkes Madun II anggitanipun Arifin C. Noor sesarengan kaliyan Teater Dhome ing Auditorium Radio Republik Indonesia Semarang. Beno ugi pangémunah Teater Embrio ing Jurusan Pendidikan Biologi. Kajawi punika, Beno Siang Pamungkas ugi asring nyengkuyung kagiyatan kasusastran awujud wawan rembag lan pagelaran, kalebet nyerat karya sastra awujud geguritan lan carita cekak ingkang dipunmot ing sawenèh ariwarta lan buku kempalan geguritan. Ing taun 1996, sesarengan Sosiawan Leak, Wijang Wharek, Triyanto Triwikromo, lan Kusprihyanto Namma Beno ndhèrèk mandhégani wontenipun revitalisasi sastra pedalaman ingkang ngupados karya sastra saget kababar utawi kagelar wonten ing tlatah-tlatah lan ngéndhani supados Jakarta mligi namung dipundadosaken pusatipun kasusastran.

Pakaryan 
 Sajak Sampah Gerinda Baja
 Gobang Semarang
 Menyelam Dalam
 Ensiklopedi Kesedihan

Padamelan 
 Pewarta di ariwarta sore Wawasan
 Pewarta di Televisi Pendidikan Indonesia
 Koordinator Daerah MNC untuk tlatah Jawa Tengah.

Ugi pirsani 
 Sosiawan Leak
 Wijang Wharek
 Triyanto Triwikromo
 Kusprihyanto Namma

Rujukan 

Sastrawan Indonésia
Seniman Indonesia
Wartawan Indonesia
Tokoh Jawa Tengah
Tokoh dari Semarang
Artikel Wiki Mrebawani II kalamangsa 1
Jumbleng utawa kakus cemplung ya iku istilah kanggo kakus kang prasaja dhèwè, wujud jogangan jero kanggo nglupukaké  sesuker ana ing lemah tanpa  perlu digrujug banyu. Manawa dibangun lan direksa kanthi bener, jumbleng bisa nyuda panyebaring lelara lan nyuda anané  sesuker ing sawenèh panggon.
Jumbleng lumrahé  digawé  saka lemah kang digawé  jogangan jero (1-3 mèter), banjur ditutup blèbèkan watu amba kanthi bolongan cilik. WHO paring saran supaya jumbleng dibangun cedhak saka omah, nanging uga njaga supaya gandané  ora mbebu omah. Bolongan jumbleng uga ora punjul 25 cm kanggo nyegah bocah kecemplung.
Ing taun 2013 jumbleng digunakaké  déning 1,77 milyar wong, mligi  ana ing nagara tumuwuh, karang padésan lan pinggir alas. Béaya kanggo yasa jumbleng udakara Rp 300.000 - Rp 750.000.

Rujukan 

Artikel Wiki Mrebawani II kalamangsa 1
Sénggot ya iku arané piranti kanggo njupuk banyu saka sumur utawa kali. Sénggot wus digunakaké déning wong Mesir kuna, kanggo njupuk banyu saka kali Nil. 
Piranti iki isih digunakaké ing pirapira tlatah ing Afrika lan Asia. Malah ing India isih umum digunakaké ing karang padésan kaya ta ing tlatah Bhojpuri kang diarani "dhenki", uga ung Hungaria karan "gémeskút".   Ing basa Inggris diarani  shadoof utawa shaduf, kang dijupuk saka tembung Arab شادوف, šādūf. Ing basa Yunani kuna karan kēlōn (κήλων) utawa kēlōneion (κηλώνειον).

Sénggot dipasang ana sacedhaking sumur, kanthi cagak pengkuh cacah siji utawa loro. Cagak bisa migunakaké pring utawa tuwuhan urip, umpamané wit randhu kang sengaja ditandur ing kono.

Rujukan
Material Girls inggih punika filem kumedhi saking Amérikah Sarékat ingkang dipundamel déning Patriot Pictures lan Maverick Films ing taun 2006. Filem punika dipunsutradarani Martha Coolidge, dhedhasar skénario anggitanipun John Quaintance, Jessica O'Toole, lan Amy Rardin, dipunangkat saking novèl anggitanipun Jane Austen, dibabar taun 1811 asesirah Sense and Sensibility, kanthi mundhut latar cariyos wonten Los Angeles. Ingkang maragani filem punika antawisipun Hilary, Haylie Duff, Anjelica Huston, Lukas Haas, Maria Conchita Alonzo, lan Brent Spiner.

Ingkang maragani 
 Hilary Duff-Tanzania "Tanzie" Marchetta
 Haylie Duff-Ava Marchetta
 Anjelica Huston-Fabiella Du Mont
 Luksebagai Haas-Henry
 María Conchita Alonso-Inez
 Brent Spiner-Tommy
 Faith Prince-Pam
 Marcus Coloma-Rick
 Obba Babatundé-Craig
 Reagan Dale Neis-Jaden
 Ty Hodges-Etienne
 Colleen Camp-Charlene
 Philip Casnoff-Victor Marchetta
 Tanya Alexander-LaPorscha
 Dot Jones-Butch Brenda
 Cheyenne Haynes lan Andrea Ramirez-rayinipun Inez
 Brandon Beemer-Mick Rionn
 Joel Madden lan Benji Madden-petugas Valet palsu
 Joanne Baron-Gretchen

Latar wingking 
Surya 31 Maret 2006, AndPop.com nglaporaken bilih Lukas Haas mboten ngajeng-ajeng filem punika badhé kababar. Pratélan punika dipunngendikakaken nalika 5 April ing artikel ingkang dipunmot wonten The Ryersonian. Haas tuhu getun dhumateng filem punika. Piyambakipun sampun ngupados nyadé filem punika kawit dangu, nanging mboten pikantuk kasil. Surya 6 April, Box Office Mojo ngedalaken pawartos bilih MGM badhé numbas hak pangeduman Material Girls lan badhé mbabar ing surya 25 Agustus (dipunlih surya 18 Agustus). Ing surya 2 Mèi, Martha Coolidge nglaporaken bilih filem punika badhé dipunputer wonten 2,000 gedhong biyoskup.

Material Girls pungkasanipun dipunbabar sesarengan lumantar sèwu gangsal atus gedhong biyoskup ing Amérikah Sarékat, lan nglenggahi wonten urutan kaping sanga, nalika pambabaran Setu ndalu, miturut cathetan saking box office, kanthi kasil ngempalaken arta US$4.62 yuta salaminipun tigang dinten pambabaran. DVD Material Girls dipunbabar ing surya 12 Dhésèmber 2006 wonten Amérikah Sarékat déning 20th Century Fox ing sangandhapipun MGM Home Entertainment. Filem punika ngandhut kalih piringan DVD ingkang nyuguhaken music video Hilary Duff "Play with Fire". Ing Inggris, filem punika kababar surya 2 Maret 2007. Wondéné gunggung arta ingkang katampi inggih punika $16,847,695.

Éwasemanten, filem punika mboten patos dipunremeni kaliyan para pamirsa lan juru kritik, kados ingkang kalaporaken déning Rotten Tomatoes ingkang nyebataken bilih Material Girls namung pikantuk biji 46 saking 100, saèstu nguciwani salaminipun dasawarsa 2000-an, kanthi prosèntase pandhemen 4%, lan 17% déning Metacritic.

Rujukan

Pranala njawi 

 
 Official trailer 
 
 
 
 

2006 films
2000s comedy films
2000s teen films
Film Amérikah Sarékat
American independent films
American satirical films
American teen comedy films
Films directed by Martha Coolidge
Films set in Los Angeles
Films shot in Los Angeles
Metro-Goldwyn-Mayer films
Films about sisters
Media portrayals of the upper class
Artikel Wiki Mrebawani II kalamangsa 1
Aftermath (sadèrèngipun ngagem sesirah 478) inggih punika filem sandhiwara thriller saking Amérikah Sarékat ingkang kadamel taun 2017. Filem punika dipunsutradarani Elliott Lester, dhedhasar skénario anggitanipun Javier Gullón. Filem punika dipunangkat saking lelakon sajatosipun kacilakan montor mabur Überlingen lan raja pati ingkang dumados salajengipun tumrap juru kendhali lalu-lintas udara Peter Nielsen ing Skyguide déning arsitèk Russian, Vitaly Kaloyev, ingkang nyuwun tanggel jawab dhumateng Nielsen awit saking pejahipun sémah lan kalih putranipun salebetipun kacilakan punika.

Ingkang maragani filem punika antawisipun Arnold Schwarzenegger, Scoot McNairy, Maggie Grace, lan Martin Donovan. Aftermath dipunbabar kanggé sagung pamirsa ing surya 7 April 2017 déning Lionsgate Premiere.

Ringkesan 
Roman punika satunggaling priya ingkang kicalan sémah lan putranipun awit saking kacilakan montor mabur. Kacilakan punika dumados nalika para juru kendhali lalu-lintas udara, Jake Bonanos saweg ngayahi jejibahan. Roman gadhah pamanggih bilih juru kendhali lalu-lintas punika ingkang lepat, lan mboten marengaken késah. Piyambakipun nyuwun tanggel jawab awit saking kacilakan punika.

Ingkang maragani 
 Arnold Schwarzenegger
 Scoot McNairy
 Maggie Grace
 Martin Donovan
 Hannah Ware
 Mariana Klaveno
 Kevin Zegers
 Larry Sullivan

Latar wingking 
Ing surya 23 Juni 2015 wonten pawartos bilih Arnold Schwarzenegger badhé maragani filem sandhiwara thriller ingkang skénarionipun kaanggit déning Gullón kanthi sesirah 478, lan dipundamel déning Protozoa Pictures, kagunganipun Darren Aronofsky. Ing surya 4 Novèmber 2015, Emmett/Furla/Oasis Films (EFOF) sumadya nanggel jawab sedaya wragad filem punika sesarengan Protozoa, lan Elliott Lester kajibah minangka sutradara. Lionsgate Premiere badhé mbabar filem punika mligi kanggé pamirsa Amérikah Sarékat, ingkang kadamel déning Aronofsky kagunganipun Protozoa, Scott Franklin lan Eric Watson, sarta EFOF kagunganipun Randall Emmett lan George Furla, sesarengan Peter Dealbert. Ing wulan Novèmber 2015, Highland Film Group nyade filem punika dhumateng juru dum sanèsipun kanggé pamirsa Amérikah Sarékat. Ing surya 24 Désèmber 2015, Mariana Klaveno katetepaken maragani filem punika minangka Eve Sanders. Viktor ingkang nandang kasusahan dipunparagani Arnold Schwarzenegger.

Pamundhutan gambar 
Pamundhutan gambar utama filem punika dipunwiwiti surya 14 Désèmber 2015, ing Columbus, Ohio, sinaosa sadèrèngipun sampun katetepaken badhé dipuncakaken surya 6 Désèmber. Ing wulan Januari 2016, pandhamelan sampun jangkep.

Pambabaran 
Pilim punika kababar kanggé sagung pamirsa ing surya 7 April 2017.

Rujukan

Pranala njawi 
 

Film Amérikah Sarékat
Filem drama
Artikel Wiki Mrebawani II kalamangsa 1
Rr. Alberthiene Endah Kusumawardhani Sutoyo (), utawi langkung kawentar kanthi asma Alberthiene Endah, inggih punika salah satunggalipun sastrawan lan juru warta saking Indonesia. Piyambakipun sampun kathah nyerat biografi para tokoh antawisipun Krisdayanti lan Chrisye.

Latar wingking 
Alberthiene Endah lair ing Kutha Bandung, Jawi Kilen lan ageng ing Kutha Dhépok. Piyambakipun remen kaliyan jagat panyeratan nalika taksih alit, lajeng nelatèni padamelan minangka juru warta nalika taksih wonten sekolah menengah pertama. Sarampungipun saking sekolah menengah atas, piyambakipun nerasaken wonten Jurusan Sastra Belanda, Universitas Indonesia. Alberthiene Endah nyambut damel kaping pisan wonten ing kalawarta Hidup ing taun 1993. Taun 1996, piyambakipun nglajengaken pedamelanipun wonten kalawarta Femina. Wonten ing mriku, Albertin saget ngawontenaken imbal pangandikan kaliyan para tokoh antawisipun Jennifer Lopez, Xanana Gusmão, lan Krisdayanti, ingkang salajengipun nyuwun supados dipundamelaken biografi bab kiprahipun. Buku punika dipunbabar ing taun 2003 kanthi sesirah Seribu Satu KD.

Ing taun 2004, Alberthiene medal saking kalawarta Femina amargi namung péngin dados panyerat jawi. Salajengipun piyambakipun mangarsani dhéwan èdhitor wonten kalawarta Prodo. Saking mriku piyambakipun lajeng nampi sapérang panyuwunan saking para tokoh misuwur supados nyerataken biografi. Ing taun punika ugi, Alberthiene nyerat novèl Jangan Beri Aku Narkoba ingkang nglumantaraken nampi bebungah saking Badan Narkotika Nasional (BNN). Piyambakipun ugi nampi bebungah Adikarya Awards taun 2005 ing kategori Novèl Remaja. Pakaryan punika dipunangkat salebetipun filem biyoskup Detik Terakhir taun 2005, ingkang dipunparagani Cornelia Agatha.

Mèi dumugi Novèmber 2006, Alberthiene nggarap biografi Chrisye ingkang wekdal punika saweg nandang gerah kanker paru-paru. Piyambakipun nyebat, padamelan punika saèstu mirunggan lan mratélakaken bilih sumadyanipun Chrisye nampi imbal pangandikan punika "satunggalipun kaajaiban." Taun 2010, piyambakipun ngendika, saweg nyerat biografi juru paraga Luna Maya.

Pakaryan

Cathetan 
 Piyambakipun mboten ngakeni taun pinten kalairaken, nanging Titik Kurniasari wonten artikel "Alberthiene Endah: Life, She wrote" (The Jakarta Post) ngéntha-éntha bilih yuswanipun 30-an (dumugi Novèmber 2009).

Rujukan 

Artikel Wiki Mrebawani II kalamangsa 1
Panitra Indonésia
Sastrawati Indonésia
K.R.T. Martinus Joseph Murtidjono utawi langkung misuwur kanthi asma Murtidjono () inggih punika salah satunggalipun sastrawan lan budayawan saking Indonésia. Murtidjono kalebet salah satunggalipun tokoh ingkang mandhégani ngadegipun Taman Budaya Jawa Tengah, ingkang salajengipun dados pangarsa wonten mriku selangkung taun. Sesarengan Halim HD, Arief Budiman, lan Ariel Heryanto, piyambakipun mandhégani wontenipun adicara Sastra Kontekstual ingkang dipun-cakaken ing Monumen Pers Nasional, Kutha Surakarta surya 28 dumugi 29 Oktober 1984. Adicara punika ngasilaken satunggalipun buku sesirah Perdebatan Sastra Kontekstual.

Latar wingking 
Murtidjono lair ing Kutha Salatiga, Jawi Tengah surya 10 Juli 1951, nanging nglampahi gesang wonten Kutha Surakarta, awit taksih setengah taun. Piyambakipun punika putra saking Sri Hunon lan Murdiyo Djungkung, tokoh Tentara Pelajar rikala samanten. Murtidjono nglampahi pendhidhikan dhasar lan manengah ing Surakarta, lajeng nerasaken kuliyah ing Fakultas Filsafat, Universitas Gajah Mada Yogyakarta. Taun 1982, piyambakipun sesémahan kaliyan Ningsri Sadiarti, lan dipunparingi putra tiga. Murtidjono miwiti padamelanipun saking 3A punggawa nagari sipil (PNS) taun 1979 ing Akademi Seni Karawitan Indonesia minangka dhosèn Filsafat Seni, lan mungkasi kanthi golongan 4A minangka Kepala Taman Budaya Jawa Tengah ing Surakarta. Awit saking katrésnanipun dhumateng seni, pamikiran, lan pangabektènipun, taun 1994 Murtidjono nampi gelar kebangsawanan saking Sri Susuhunan Pakubuwono XIII kanthi asma Kanjeng Raden Tumenggung Sujonopuro. Murtidjono sampun nglairaken pakaryan sastra antawisipun buku kempalan geguritan Umpatan-Tuyul, Cermin Buram, sesarengan Sosiawan Leak, lan satunggal album lagu asesirah Rock Gaek.

Tilar donya 
Murtidjono tilar donya surya 3 Januari 2012 ing Griya Sakit Dr. Sardjito, Yogyakarta awit saking nandhang sakit leukimia. Sadèrèngipun kasarèkaken, jasadipun dipunsemayamaken wonten tigang panggènan inggih punika ing griyanipun, Taman Budaya Jawa Tengah, lan gréja ingkang ndhèrèkaken lumantar misa requiem. Minangka pakurmatan tumrap lelabetanipun Murtidjono, atusan panggurit saking sapérang kutha ing Indonesia makempal lan nggelar adicara pambabaran buku kempalan geguritan Requiem bagi Rocker, 21 April 2012.

Ugi pirsani 

 Halim HD
 Sosiawan Leak

Rujukan 

Seniman Indonesia
Budayawan Indonesia
Tokoh dari Surakarta
Artikel Wiki Mrebawani II kalamangsa 1
Dr. S. Prasetyo Utomo () inggih punika salah satunggalipun sastrawan saking Indonésia. Piyambakipun ugi kacathet minangka dhosèn ing Universitas PGRI Semarang. Namanipun misuwur lumantar pakaryanipun awujud carita cekak, geguritan, lan éséi sastra ingkang dipunmot ing sawenèh ariwarta. Prasetyo Utomo kalebet salah satunggalipun sastrawan ingkang nyengkuyung adicara Sastra kontekstual ing Kutha Surakarta, sesarengan Eko Tunas, Murtidjono, Ariel Heryanto, Halim HD, Arief Budiman, lan sanèsipun, dasawarsa 1980-an. Awit saking kaprigelanipun, Prasetyo Utomo naté nampi bebungah awujud Anugerah Kabudayan 2007 saking Departemen Kabudayan lan Pariwisata lumantar carita cekak anggitanipun, Cermin Jiwa, ingkang dipunmot déning ariwarta Kompas, 12 Mèi 2007. Salajengipun, Badan Pambinaan lan Pangembangan Basa, Kementrian Pendhidhikan lan Kabudayan ugi maringi bebungah Acara Sastra taun 2015. Taun 2008, 2009, lan 2010, piyambakipun nampèni bebungah saking ariwarta Kompas, awit pakaryanipun mlebet wonten Cerpen Pilihan Kompas.

Latar wingking 
Prasetyo Utomo lair ing Yogyakarta, surya 7 Januari 1961. Sarampungipun saking Universitas Negeri Semarang, piyambakipun miwiti pedamelan ing Universitas PGRI Semarang. Awit taun 1983, piyambakipun sampun miwiti pakaryanipun awujud carita cekak, geguritan, novèl, lan artikel ingkang dipunmot ing ariwarta lan kalawarta antawisipun Horison, Kompas, Jawa Pos, Suara Pembaruan, Republika, Koran Tempo, Media Indonesia, Bisnis Indonesia, Nova, Seputar Indonesia, Suara Karya, Mutiara, Pelita, Jayakarta, lan Ariwarta Noor.

Pakaryan 
 Perdebatan Sastra Kontekstual (kempalan esei, 1985)
 Antologi Puisi Jawa Tengah (kempalan geguritan, 1994)
 Serayu (kempalan geguritan,1995)
 Ritus (kempalan carita cekak,1995)
 Lawang Sewoe (kempalan geguritan,1996)
 Sesudah Layar Turun (kempalan geguritan1996)
 Jentera Terkasa (kempalan geguritan1998)
 Horison Sastra Indonesia 2 Kitab Cerpen (2002)
 Cerita-cerita Pengantin (antologi carkak, 2004)
 Bidadari Sigar Rasa (kempalan carita cekak, 2005)
 Forum Sastra Indonesia Hari Ini: Jawa Tengah (2010).
 Bidadari Meniti Pelangi (novèl, Penerbit Buku Kompas, 2005)
 Tangis Rembulan di Hutan Berkabut (novèl, HO Publishing, 2009)
 Jogèd Dua Wajah

Rujukan 

Sastrawan
Sastrawan Indonésia
Tokoh Jawa Tengah
Tokoh saking Yogyakarta
Artikel Wiki Mrebawani II kalamangsa 1
The Air Mail inggih punika filem bisu saking Amérikah Sarékat ingkang dipundamel déning Famous Players-Lasky taun 1925.  Filem punika dipunsutradarani Irvin Willat, dhedhasar skénario anggitanipun James Shelley Hamilton, dipunangkat saking pamikiranipun Byron Morgan, kanthi mundhut latar cariyos ing Death Valley National Park lan "kutha memedi" Rhyolite, Nevada. Ingkang maragani filem punika antawisipun Warner Baxter, Billie Dove, lan Douglas Fairbanks, Jr.. Paramount Pictures mbabar filem punika kanggé sagung pamirsa ing Amérikah Sarékat, surya 16 Maret 1925. Dumugi sapunika, filem punika, saking wolung lunthungan namung kasisih sekawan lunthungan kemawon, kasimpen ing Perpustakaan Konggrès Amérikah Sarékat.

Ringkesan 
Russ Kane (Warner Baxter) pikantuk pedamelan minangka pilot ingkang ngayahi jejibahan nyolong Cargo. Nanging, sasampunipun montor mabur mandhap ing salebetipun "kutha memedi", piyambakipun nandang trésna dhumateng Alice Rendon (Billie Dove). Nalika ramanipun Alice (George Irving) mbetahaken usada, piyambakipun madosaken, nanging nalika wangsul, piyambakipun dipunoyak-oyak kaliyan montor maburipun para bégal. Ngadhepi kawontenan punika, réncang Kane, Sandy (Douglas Fairbanks Jr.), mandhap ngagem parasut saking montor mabur, mbekta usada. Sawetawis, para tahanan ingkang medal saking pakunjaran sami ngindhengi griyanipun Alice. Sedaya saget dipuntangani nalika pulisi kasil mbrastha para tahanan punika. Kane ngremukaken montor maburipun para bégal, lan Sandy dados pilot.

Latar wingking 

Sadèrèngipun miwiti pandamelan filem punika, Famous Players-Lasky, nglampahi risèt ngagem sepur dhumateng Beatty, Nevada, ingkang tebihpun sekawan mil (6 km) sisih wétanipun Rhyolite, ingkang naté dipun-ginakaken minangka markas, surya 10 Januari 1925. Montor mabur ingkang diagem pamundhutan gambar dipunkintu saking Reno miyos Tonopah. Pandamelan filem pungkas ing Januari. Salaminipun pendamelan filem, juru lasky misuwur ndandosi The Bottle House, salah satunggalipun yasan ingkang sampun rusak ing "kutha memedi" punika.

Rujukan

Pranala njawi 
 
 
 The Air Mail at silentera.com
 lobby card 
 beautiful lobby poster for the film, rare 

Film Amérikah Sarékat
Filem drama
Artikel Wiki Mrebawani II kalamangsa 1
Oscar and Lucinda inggih punika filem sandhiwara romantis saking Inggris-Amérikah Sarékat-Australia ingkang dipundamel taun 1997. Filem punika dipunsutradarani Gillian Armstrong, dhedhasar skénario anggitanipun Laura Jones, dipunangkat saking novèl sesirah Oscar and Lucinda (1988) anggitanipun Peter Carey, ingkang naté nampèni bebungah Booker Prize. Ingkang maragani filem punika antawisipun Cate Blanchett, Ralph Fiennes, Ciarán Hinds, lan Tom Wilkinson. Surya Maret 1998, filem niki masuk nominasi dalam Academy Awards untuk kategori Best Costume Design. Oscar and Lucinda dirilis pada tanggal 31 Dhésèmber 1997.

Ingkang maragani 
 Ralph Fiennes miangka Oscar Hopkins
 Cate Blanchett miangka Lucinda Leplastrier
 Ciarán Hinds miangka the Reverend Dennis Hasset
 Tom Wilkinson miangka Hugh Stratton
 Richard Roxburgh miangka Mr. Jeffries
 Clive Russell miangka Theophilius
 Bille Brown miangka Percy Smith
 Josephine Byrnes miangka Miriam Chadwick
 Barnaby Kay miangka Wardley-Fish
 Barry Otto miangka Jimmy D'Abbs
 Linda Bassett miangka Betty Stratton
 Peter Whitford miangka Mr Ahearn
 Geoffrey Rush miangka Narrator

Latar wingking 
Pamundhutan gambar filem punika kacakaken ing Sydney Glebe, Randwick, lan New South Wales. Jejer (adhégan) ugi kapundhut wonten Hobart, Tasmania, ugi panggènan sanès ing Cornwall, kilèn-kidulipun Inggris.

Musik pangiring kanggé filem Oscar and Lucinda punika dipunbabar déning CBS Masterworks Records surya 9 Dhésèmber 1997 ing Australia lan Amérikah Sarékat. Wondéne juru rekam dipunayahi déning Thomas Newman lan Bruckner Orchestra, ing Paramount Scoring Stage dan The Village Recorder, Los Angeles, California surya 9 dumugi 30 Juni 1997.

Box office 
Oscar and Lucinda kasil ngempalaken arta $1,768,946 ing box office Australia, sami kémawon kaliyan $2,458,835 ing taun 2009. Arta dipunkempalaken $4,953,510 saking Amérikah Sarékat, Australia, Inggris, lan Jerman.

Oscar and Lucinda nampi pangalembana saking sagung pamirsa lan juru kritik, kanthi biji 66/100 kados ingkang kacathet déning di Metacritic lan Rotten Tomatoes.

Bebungah

Ugi pirsani 
 Cinema of Australia

Rujukan

Pranala njawi 
 
 
 
 

Film Amérikah Sarékat
Filem 1997
Filem drama
Artikel Wiki Mrebawani II kalamangsa 1
How I Live Now inggih punika filem sandhiwara saking Inggris-Kanada ingkang dipundamel taun 2013. Filem punika dipunsutradarani Kevin Macdonald, dhedhasar skénario anggitanipun Tony Grisoni, Jeremy Brock, lan Penelope Skinner, dipunangkat saking novèl kanthi sesirah sami ingkang dipunbabar taun 2004 anggitanipun Meg Rosoff. Ingkang maragani filem punika antawisipun Saoirse Ronan, Tom Holland, Anna Chancellor, George MacKay, lan Corey Johnson. Filem punika kapisan dipuntepangaken nalika adicara Special Presentation ing pahargyan Toronto International Film Festival 2013.

Ingkang maragani 
 Saoirse Ronan-Daisy
 George MacKay-Edmond
 Tom Holland-Isaac
 Harley Bird-Piper
 Anna Chancellor-Aunt Penn
 Corey Johnson-Consular official
 Danny McEvoy-Joe
 Darren Morfitt-the Sergeant
 Jonathan Rugman-the News Reporter
 Stella Gonet-Mrs McEvoy
 Des McAleer-Major McEvoy
 Sophie Stanton-Woman in Truck
 Nav Sidhu-Checkpoint Soldier
 Amy Dawson-Beaten Woman
 Mark Stanley-Chasing Man 1
 Paul Ronan-Chasing Man 2
 Josh Dyer-Mercenary
 Sophie Ellis-Farm Girl

Latar wingking 
Filem punika dipundamel déning Cowboy Films (ingkang ugi ndamel filem arahanipun Kevin Macdonald sesirah The Last King of Scotland lan Black Sea), lan Passion Pictures, ingkang dipunsengkuyung déning Film4 lan BFI. Pamundhutan gambar dipunwiwiti wulan Juni 2012 ing Inggris lan Wales.

How I Liev Now dipunbabar sesarengan kanggé sagung pamirsa Inggris surya 4 Oktober 2013 lan 28 November 2013 kanggé Australia. Ing surya 25 Juli 2013, Magnolia Pictures numbas hak pangeduman filem punika.

Rotten Tomatoes maringi biji dhumateng filem punika 66% dhedhasar 101 saking juru kritik, kanthi rata-rata 6.3/10. Metacritic maringi biji 57 saking 100 dhedhasar 29 juru kritikus, ingkang mratélakaken bilih filem punika cekap dipunremeni.

Rujukan

Pranala njawi 
 
 

Film Inggris
Filem 2013
Filem drama
Artikel Wiki Mrebawani II kalamangsa 1
Little Accidents inggih punika filem sandhiwara saking Amérikah Sarékat ingkang dipundamel taun 2014. Filem punika dipunsutradarani sarta skénarionipun dipunserat déning Sara Colangelo, dipunangkat saking filem cekak taun 2010 kanthi sesirah ingkang sami, arahanipun ingkang naté menangi bebungah. Ingkang maragani filem punika antawisipun Elizabeth Banks, Boyd Holbrook, Chloë Sevigny, lan Josh Lucas. Little Accidents pikantuk pangurmatan kagiyaraken ing pahargyan Sundance Film Festival surya 22 Januari 2014 lajeng dipunbabar winatesan, ing surya 16 Januari 2015 déning Amplify.

Ingkang maragani 
 Elizabeth Banks-Diana Doyle
 Boyd Holbrook-Amos Jenkins
 Chloë Sevigny-Kendra Briggs
 Josh Lucas-Bill Doyle
 Jacob Lofland-Owen Briggs
 Travis Tope-JT Doyle

Latar wingking 
Pandamelan filem punika dipunwiwiti ing mangsa katiga taun 2013 ing West Virginia. Anne Carey, Jason Michael Berman, Summer Shelton, lanThomas B. Fore kacathet ngayahi minangka juru damel filem punika. Wondéné juru damel èksèkutif dipunayahi déning Mike Feuer, Todd Feuer, lan Kwesi Collisson saking dari MindSmack Productions sesarengan Chris Columbus, Eleanor Columbus, Kwesi Collisson lan Ruth Mutch.

Filem punika pikantuk pangurmatan kagiyaraken ing pahargyan Sundance Film Festival surya 22 Januari 2014. Salajengipun ugi kagiyaraken ing Dallas International Film Festival, Sundance London Festival, San Francisco International Film Festival, Little Rock Film Festival, Seattle International Film Festival, Karlovy Vary Film Festival, Hamptons International Film Festival, San Diego Film Festival, Denver International Film Festival, Vienna International Film Festival, lan Napa Valley Film Festival. Amplify salajengipun numbas hak pangeduman filem punika, lan kababar ing surya 16 Januari 2015.

Rujukan

Pranala njawi 
 

Film Amérikah Sarékat
Filem drama
Artikel Wiki Mrebawani II kalamangsa 1
Koper (The Lost Suitcase) inggih punika filem sandhiwara saking Indonésia ingkang dipundamel taun 2006. Filem punika dipunsutradarani Richard Oh ingkang ugi ngayahi minangka panganggit skénario. Ingkang maragani filem punika antawisipun Anjasmara, Maya Hasan, lan Djenar Maesa Ayu. Koper dipunbabar ing surya 31 Agustus 2006.

Ringkesan 

Ing satunggaling siyang, sagrombolan bégal mbekta mlajar koper ingkang ngandhut arta kathah sanget saking satunggalipun bank. Kadosipun, koper punika dhawah. Ing wanci dalu, Yahya (Anjasmara), salah satunggalipun pegawé andhahan, manggih koper sapinggiripun margi. Sémahipun, ugi tangganipun mracayani bilih koper punika ingkang dipunbekta déning rampok. Nanging Yahya pitados, koper punika dhawah saking montor lan kedah dipunwangsulaken.

Wontenipun koper punika adamel éwahipun pamanggih para tangga teparo. Piyambakipun sedaya sami gadhah pamikiran, temtu wonten prakawis punapa Yahya mbekta koper punika. Réncang-réncang ing kantoripun samanten ugi, dumadakan dados sumanak, kalebet pangarsanipun.

Wasana sawijing dinten, Yasmin ketaman sakit ingkang dangu naté dipunraosaken. Yasmin dumadakan ambruk. Kangmangka anggènipun nulungi kedah mbikak koper wau.

Ingkang maragani 
 Virnie Ismail
 Arie Daginkz
 Enrico Soekarno
 Zen Hae
 Erry Isfandiari
 Eka Kurniawan
 Moammar Emka
 Barry Prima
 Niniek L. Karim
 Restu Sinaga
 Aristides Katopo
 Joko Anwar*Ferry Salim
 Vebrianto Putra
 Alberthiene Endah
 Hendrik Carolus Warella
 Butet Kertaradjasa
 Indra Herlambang

Bebungah 
 Jogja Netpac Asian Film (Competition, 2006)
 20th Singapore International Film Festival (Official Selection, 2007)
 Bangkok International Film Festival (Competition, 2007)
 Hong Kong Asian Film Festival (Official Selection, 2007)
 Bite the Manggo Film Festival (Official Selection, 2007)

Rujukan 

Film Indonesia taun 2006
Artikel Wiki Mrebawani II kalamangsa 1
Way Back Home inggih punika filem saking Filipina ingkang kadamel taun 2011. Filem punika dipunsutradarani Jerry Lopez Sineneng, dhedhasar skénario anggitanipun Dan Bagas, Karen Ramos, lan Vanessa Valdez, nyariyosaken babagan kalih tiyang èstri mbakyu-adhi, namanipun Ana Bartolome lan Jessica Santiago ingkang kapisah kalih welas taun, lan gesang wonten kaluwargi ingkang bèntèn latar wingkingipun. Ingkang maragani filem punika antawisipun Kathryn Bernardo lan Julia Montes minangka paraga wanita utama. Way Back Home dipunbabar kanggé sagung pamirsa Filipina ing surya 17 Agustus 2011 déning Star Cinema.

Latar wingking 
Ing wulan Fèbruari 2011, kawartakaken bilih kalih paraga wanita utama dipundhapuk maragani filem, inggih punika Bernardo lan Montes dipunsengkuyung déning AJ Perez lan Albie Casino. nanging surya 17 April 2011, Perez tilar donya awit saking kacilakan montor. Pungkasanipun juru paraga ingkang nggantos inggih punika Sam Concepcion. Ing wulan Juni 2011, Casino sesambetan pakaryan kaliyan proyek filem punika, nanging ing wulan Juli, piyambakipun mboten estu, lan kagantos déning Enrique Gil.

Ingkang maragani 
 Kathryn Bernardo-Joanna Santiago / Anna Bartolome
 Julia Montes-Jessica "Jessie" Loreine Santiago
 Enrique Gil-Michael Estacio
 Sam Concepcion-AJ Delgado
 Agot Isidro-Amelia "Amy" Santiago
 Tonton Gutierrez-Ariel Santiago
 Lotlot De Leon-Lerma Bartolome
 Clarence Delgado-Buboy Bartolome
 Bella Flores-Lola Nita
 Ahron Villena-Jeffrey Santiago
 Jairus Aquino-Junior Bartolome
 Josh Ivan Morales-Uncle Dado
 Gilleth Sandico-Aunt Tida
 Mickey Ferriols-Bettina
 Kyle Danielle Ocampo-Jessica Santiago nem
 Veyda Inoval-Pochay
 Veronica Louise Bernardo-Joanna Santiago nem
 Cecil Paz-Yaya Minda
 Earl Christian Periquet-Jeffrey Santiago nem
 Ray An Dulay-Berto
 Kristel Fulgar-Froggy
 Katrina "Hopia" Legaspi-Yvette

Box office 
Filem punika, nalika kababar ing wiwitan, ngancik urutan kaping pisan, kanthi ngempalaken arta ₱18 yuta, nglangkungi filem 50 First Dates lan Blended, jumbuh kaliyan ingkang kacathet déning Box Office Mojo. Ing peken kaping kalih, filem punika ngempalaken arta ₱4 yuta, kanthi gunggung ₱25.7 yuta. Filem punika namung kagiyaraken kalih peken awit saking Star Cinema ugi mbabar filem sanès, inggih punika Wedding Tayo, Wedding Hindi.

Rujukan

Pranala njawi 
 Way Back Home at the Internet Movie Database

Filem 2011
Filem drama
Artikel Wiki Mrebawani II kalamangsa 1